สอบถามหน่อยค่ะ พอดีโดนแมวกัดมาเมื่อวันที่8 สิงหาคม เวลาประมาณ 15.30 น. แล้วได้ทำการฉีดวัคซีนบาดทะยัก+พิษสุนัขบ้าเข็มที่หนึ่งเมื่อวันที่9 สิงหาคม เวลาประมาณ 13.30 น. และเพิ่งไปฉีดวัคซีนพิษสุนัขบ้าเข็มที่สองมาเมื่อวาน(12สิงหาคม) แล้ววันนี้ตอนเช้า(13สิงหาคม)พบว่าแมวตัวที่กัดตาย ไม่ทราบว่าจะเป็นอะไรไหมคะ
สวัสดีค่ะ หากโดนแมวกัดในวันที่ 8 ส.ค. แล้วได้ไปฉีดวัคซีนป้องกันพิษสุนัขบ้าและบาดทะยักในวันที่ 9 ส.ค. วัคซีนก็จะช่วยป้องกันการเป็นโรคได้ค่ะ แม้ว่าหลังจากนั้น แมวจะตายไปก็ตาม และหลังจากนี้ ก็ควรต้องไปฉีดวัคซีนตามกำหนดนัดให้ครบ 4 เข็ม (หากฉีดแบบเข้าใต้ผิวหนัง) หรือครบ 5 เข็ม (หากฉีดแบบเข้ากล้ามเนื้อ) เพื่อที่จะให้สามารถป้องกันโรคได้เต็มที่ค่ะอย่างไรก็ตาม หากโดนแมวกัดที่บริเวณใบหน้าและศีรษะ หรือบาดแผลเป็นบาดแผลที่มีเลือดออก อาจมีความเสี่ยงในการติดเชื้อพิษสุนัขบ้าได้สูง ดังนั้น อาจต้องฉีดเซรุ่ม (อิมมูโนโกลบูลิน) ร่วมด้วยค่ะ